ຮອງນາຍົກລັດຖະມົນຕີ ຟ້າມບິ່ງມິງ ຕ້ອນຮັບເອກອັກຄະລັດຖະທູດອີຣານ
ທ່ານຮອງນາຍົກລັດຖະມົນຕີຟ້າມບິ່ງມິງ
ຕ້ອນຮັບເອກອັກຄະລັດຖະທູດອີຣານ
(ພາບ: TTXVN)
ວັນທີ 28/10, ຢູ່ສຳນັກງານກະຊວງການຕ່າງປະເທດ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິ່ງມິງ ໄດ້ໃຫ້ການຕ້ອນຮັບທ່ານເອກອັກຄະລັດຖະທູດປະເທດສ.ອິດສະລາມອີຣານ ປະຈຳຫວຽດນາມ Saleh Adibi ເຂົ້າຢ້ຽມຂ່ຳນັບ, ເນື່ອງໃນໂອກາດມາຮັບໜ້າທີ່ປະຕິບັດງານ. ທີ່ການຕ້ອນຮັບ, ທ່ານຮອງນາຍົກລັດຖະມົນຕີ ຟ້າມບິ່ງມິງ ໄດ້ຕີລາຄາສູງບັນດາການໜູນຊ່ວຍ ແລະ ການປະກອບສ່ວນຢ່າງຕັ້ງໜ້າຂອງທ່ານເອກອັກຄະລັດຖະທູດ Saleh Adibi ໃນການຈັດຕັ້ງສຳເລັດການຢ້ຽມຢາມຂັ້ນສູງລະຫວ່າງ 2 ປະເທດນັບແຕ່ຕົ້ນປີມາຮອດປະຈຸບັນ. ທ່ານຮອງນາຍົກລັດຖະມົນຕີ ຟ້າມບິ່ງມິງ ສະເໜີໃຫ້ທ່ານເອກອັກຄະລັດຖະທູດ Saleh Adibi ສືບຕໍ່ສົມທົບກັນຢ່າງຕັ້ງໜ້າກັບບັນດາກະຊວງ, ຂະແໜງການຂອງ 2 ຝ່າຍ ເພື່ອຊຸກຍູ້ຜັນຂະຫຍາຍບັນດາໝາກຜົນທີ່ບັນລຸໄດ້ໃນການຢ້ຽມຢາມຄັ້ງຕ່າງໆຂອງການນຳ 2 ປະເທດ… ສ່ວນທ່ານເອກອັກຄະລັດຖະທູດ Saleh Adibi ໃຫ້ຮູ້ວ່າ, ຈະເຮັດຈົນສຸດຄວາມສາມາດຂອງຕົນເພື່ອຊຸກຍູ້ການພົວພັນຮ່ວມມືໃນທຸກຂົງເຂດລະຫວ່າງ 2 ປະເທດ.
(ແຫຼ່ງຄັດຈາກ VOV)